18.06.2024

**Comunicat de presă**

**Campania Națională pentru verificarea modului în care sunt respectate prevederile legale privind încheierea și executarea contractelor individuale de muncă, de către angajatorii care desfășoară activități în domeniul restaurante și alte activități de servicii de alimentație**

În perioada 12 - 15.06.2024, inspectorii de muncă din cadrul Inspectoratul Teritorial de Muncă (I.T.M.) Galați au desfășurat acțiuni de control în cadrul Campaniei Naționale pentru verificarea modului în care sunt respectate prevederile legale privind încheierea și executarea contractelor individuale de muncă, de către angajatorii care desfășoară activități în domeniul restaurante și alte activități de servicii de alimentație,Cod CAEN 56.

**Obiectivele campaniei** au fost:

* Identificarea si verificarea agenților economici care activează în domeniul mai sus menționat;
* Eliminarea neconformităților constatate, prin dispunerea de măsuri obligatorii pentru remedierea neconformităților și aplicarea sancțiunilor contravenționale corespunzătoare;
* Creșterea gradului de conștientizare a angajatorilor și a lucrătorilor în ceea ce privește necesitatea respectării prevederilor legale în domeniile relațiilor de muncă.

***Inspectorii de muncă din cadrul I.T.M. Galați*** au efectuat ***27 controale*** și au aplicat un număr ***de 14 sancțiuni contravenționale*** din care 10 avertismente și ***4 amenzi*** în valoare totală de ***43.000 lei*** (din care *2 amenzi* în valoare totală de 40.000 lei pentru *muncă nedeclarată* și 2 amenzi în valoare totală de 3.000 lei nerespectarea prevederilor privind timpul de muncă)

Cele mai frecvente **neconformitățile constatate** au fost:

* primirea la muncă a unui număr de două persoane fără încheierea contractului individual de muncă, în formă scrisă, în limba română, cel târziu în ziua anterioară începerii activității de către salariat (muncă nedeclarată conform prevederilor art.16 (1) din Legea 53/2003 – Codul Muncii, R);
* lipsa evidenței orelor de muncă prestate zilnic de către salariați și neconsemnarea orelor de început și de sfârșit ale programului de lucru în documentele de evidență a muncii prestate zilnic de un salariat în folosul angajatorului controlat;
* acordarea unui salariu net mai mare decât cel evidențiat în statele de plată a salariului;
* nerespectarea de către angajator a obligației de a păstra la locul de muncă o copie a contractului individual de muncă pentru salariații care prestează activitate în acel loc;
* Nerespectarea dispozițiilor privind garantarea în plată a salariului minim brut pe țară.

Pentru nerespectarea prevederilor legale și a neconformităților constatate, inspectorii de muncă au dispus ***29 măsuri*** pentru remedierea acestora, cu termene concrete de realizare.

**Inspector Șef**

**Bogdan - Marius TRANDAFIR**

Compartiment Comunicare și Relații cu Publicul

Carmen Păunica Corodeanu - inspector